Ці лёгка быць маладым? Пытанне, якое калісьці стала назвай дакументальнага фільма пра моладзь, хутчэй за ўсё, не патрабуе адказу. Вядома, быць маладым няпроста, у тым ліку быць маладым спецыялістам. Таму і дапамога на шляху станаўлення любога прафесіянала не будзе лішняй. Маладым педагогам яе аказваюць, напрыклад, на сустрэчах, якія традыцыйна арганізоўваюць прафкамы. Нядаўна адбылася сустрэча з прадстаўнікамі новага пакалення настаўнікаў сталіцы, і прайшла яна менавіта пад ужо агучаным дэвізам: “Ці лёгка быць маладым…”